google/wiki40b huggingface dataset:
Filistia

Filistia (hebraisk: פלשת, Pleshet) var en havneby, en av et pentapolis, i sørvestlige Levanten, etablert av innvandrende stammer, muligens tilhørende havfolkene, som ble kalt for filistere.
Etableringen av byen er tilskrevet havfolkenes militære nederlag overfor den egyptiske farao Ramses III og at de deretter trakk seg tilbake til sørvestlige Kanaan, kanskje hovedsakelig det området som i dag er Gaza. Byen var i stadig strid med nærliggende folk som egypterne, israelittene og kanaanittene, og gradvis absorberte de kanaanittisk kultur, og mistet antagelig hva de hadde av sin opprinnelige kultur.
Filistia er beskrevet som å ha styrt over betydelige deler av sørlige Kanaan ved høyden av dens ekspansjon, men ble til sist erobret og underkastet naboene israelittene. Byen opphørte å eksistere som følge av den assyriske erobringen av Levanten i 722 f.Kr. Det er antatt at Filistia som navn var forløperen til det senere hellenistiske og romerske betegnelsen Palestina.

Etymologi

Betegnelsen Peleset (omskrevet fra egyptiske hieroglyfer som P-r-s-t) er funnet i tallrike egyptiske dokumenter i referanse til et nabofolk eller land fra rundt 1150 f.Kr. i løpet av tjuende dynasti i Egypt. Bibelforskere har forsøkt spore ordet tilbake til det semittiske rotordet p-l-š (hebraisk: פלש‎) som betyr «å dele», «å gå gjennom», «å rulle inn», og muligens også betydningene «dekke», eller «invadere». I bibelhebraisk er forholdet til Filistia eller Pleshet et «invadert land». Navnet er antatt å være omskrevet til klassisk gresk som Palaestina (Παλαιστίνη, Palaistinē), først nevnt i Herodots Historier som en referanse til hele området mellom Fønikia og Egypt. Herodot skrev om et "«syrisk distrikt, kalt Palaistinê».
Junior-VM i alpint 2009

Det 28. Junior-VM i alpint ble arrangert fra 28. februar til 9. mars 2009 i Garmisch-Partenkirchen i Tyskland.
Viseklubben Dolphins

Dolphins viseklubb i Oslo ble startet på initiativ av Ole Hauki 12. mars 1966. Han var kommet fra USA og tok med seg ideen derfra. Det første samlingsstedet var i Frisksportrestauranten i Grensen 18 i Oslo. Her var det plass til omtrent 70 personer, og visekveldene var på lørdager. Klubben ble så populær at det snart ble arrangementer også på onsdager. I 1968 flyttet klubben til Frimurerlosjens lokaler der det var plass til 300. Aktiviteten ebbet ut i 1970.
Dolphins ble starten på den norske visebølgen. Den ble altså startet i en alkoholfri vegetarrestaurant.
De første som opptrådte i Dolphins var gruppa The Sing Singers  med Ole Hauki, Bjørn Tonhaugen, Karin Hvidsten og Ole Paus. Andre aktive var Lillebjørn Nilsen, Kari Svendsen, Bjørn Morisse, Øystein Sunde, Lars Klevstrand, Hege Tunaal, Finn Kalvik, Jon Arne Corell, Steinar Ofsdal og grupper som Kinsfolk, Gruppe 4, Christiania Fusel & Blaagress og The Young Norwegians.
Basim Ghozlan

Bakgrunn

Ghozlan er utdannet dataingeniør ved Høgskolen i Oslo, og har hovedfag i informatikk fra Institutt for Informatikk (UiO).
Han er født i Jordan og har bodd i Norge siden 1990.
OSV-96

Beskrivelse

Geværet er i stand til å engasjere  infanteri i en avstand på opp til 1800 meter og kan bekjempe materielll på avstander opp til 2500 meter. Som et effektivt anti-snikskytter våpen, holder OSV-96 fiendtlige snikskyttere med konvensjonelt kaliber utenfor rekkevidde.  Spesialiserte snikskytterpatroner med stor nøyaktighet  av typen 12.7 x 108mm 7N34 59.0 gram FMJ og panserbrytende patroner har blitt utviklet for de russiske .50 kaliber skarpskytterrifler. 12,7 kaliber maskingeværpatroner kan også brukes til å skyte fra OSV-96, men med begrenset nøyaktighet.  OSV-96 kan foldes i to i mellom løp og kammer og forl å forkorte lengden for enkel transport. Geværet har et fritt flytende løpf i kombinasjon med munningsbrems for sterkt å redusere rekylen.
Kryolitt

Kryolitt (Na₃ Al F₆, natriumaluminiumfluorid) er et mineral med forholdsvis begrenset tilgjengelighet i naturen. Det mest kjente utvinningsstedet er en stor forekomst i Ivigtût på Grønlands vestkyst, men denne gruven gikk tom i 1987.
Historisk har stoffet vært brukt som en kilde for aluminium, og senere i elektrolytisk produksjon av aluminium fra aluminiumrike malmsorter som bauxitt, som er en blanding av mineraler rike på aluminiumoksid (for eksempel gibbsitt, diaspor og boehmitt). Problemet med å skille aluminium fra oksygen i oksidmalmen ble løst ved å bruke kryolitt som fluksmiddel for å skille ut metallet. Da naturlig kryolitt er for sjelden til denne bruken, brukes kunstig natriumaluminiumfluorid framstilt fra fluoritt i denne prosessen.
Kryolitt opptrer som glassaktige, hvite, rødaktige eller gråsvarte monokline prismatiske krystaller med en hardhet på 2,5-3,0, og en spesifikk tetthet på 2,95-3,0. Det er gjennomskinnelig eller transparent med en brytningsindeks på a=1,3385-1,339, b=1,3389-1,339, g=1,3396-1,34. Disse verdiene er så like verdiene for vann at mineralet blir nesten usynlig under vann. Bergverksarbeiderne som kom til Grønland, brukte iblant kryolitt som anker for skipene, og vennet seg aldri til hvordan disse ankrene forsvant (ble usynlige) straks de sank ned i vannet.
I tillegg til Grønland, er mineralet også påvist i Pikes Peak i Colorado, USA, Mont Saint-Hilaire, Quebec, Canada, og i Miask, Russland. Det er også kjent fra Brasil, Tsjekkia, Namibia, Norge, Ukraina, og flere amerikanske delstater.
Kryolitt ble først beskrevet i 1799 i forbindelse med påvisning i Ivigtut og Arksukfjord på Vest-Grønland. Navnet kommer av gresk kryos = frost og lithos = stein.
Myrsellus

Utseende

Aphanasiini er middelsstore, langstrakte trebukker. På farge er de gjerne ensfarget mørke, antennene er omtrent så lange som kroppen.

Utbredelse

Gruppen er utbredt i Australia.
Stream Control Transmission Protocol

Stream Control Transmission Protocol (SCTP) er en avansert protokoll for transportlaget i OSI-modellen, som kanskje vil avløse TCP en dag.
Soria Moria (2004-album)

Soria Moria er et musikkalbum med Nissa Nyberget og Elisabeth Lindland, utgitt i 2004.
To måner

To måner er et musikkalbum utgitt av Valkyrien Allstars i 2009.
Katie.com

Handling

Katie Tarbox bor i New Canaan, Connecticut. Hun forteller fra hun var 13 år og da hun fikk tilgang til internett og i tiden fremover.
I New Canaan er alle perfekte og de tenker bare på utseende. Når hun begynner å skrive på chatweb bryr hun seg ikke om utseende, men hva de skriver om. En helt ny verden for Katie. Hun blir kjent med en gutt som heter Mark som sier at han er 23 år gammel. Katie begynner å fortelle alt til Mark og han hører på henne og forstår henne.
Etterhvert som hun blir bedre kjent med ham, vil han møte henne og det viser seg at Mark er en helt annen person som ville helt andre ting enn det han sa.
Trondhjemske regiment

Trondhjemske regiment var en norsk militæravdeling, oppsatt første gang fra 18. januar 1628. Det bestod av tre infanterikompanier fra Trondhjems len samt det tidligere oppsatte Jämtlandske kompani. Første sjef var lensherren, oberstløytnant Jens Hermansson Juel.
Fra 1718 til 1789 var regimentet delt i tre regiment. Første regiment hadde kompanier i Innherred; andre regiment hadde kompanier i Nordmøre, Romsdal, Meldal og Oppdal; tredje regiment hadde kompanier i Orkdal, Selbu, Gauldalen og Fosen.
Fra 1789 til 1817 var de tre regimentene samlet i to: Første trondhjemske infanteriregiment og annet trondhjemske infanteriregiment. Etter 1817 var regimentene samlet i Trondhjemske infanteribrigade.
En beryktet offiser i regimentet var oberst Benedict Kress, som var kommandant ved Skånes skanse i Levanger. Kress ble henrettet i Trondheim i 1649 for å ha skutt mot sine egne soldater med kanon. Én soldat ble drept. Året før hadde han hugget i hjel en av sine soldater med kården sin.
Java Desktop System

Java Desktop System, en kort stund også kjent som OpenSolaris Desktop, er et skrivebordsmiljø for operativsystemet Solaris. Tidligere fantes det også en versjon for Linux, men denne opphørte etter lanseringen av OpenSolaris i 2005. På tross av sitt navn er det egentlig ikke skrevet i Java; navnet skyldes den vekt som Sun Microsystems la på Java som utvilingsverktøy. Skrivebordsmiljøet er en modifisert utgave av GNOME som er skrevet hovedsakelig i C og C++.
Niels Magnus Bugge

Journalist og litteraturkritiker

På 1960-tallet ble Niels Magnus Bugge journalist i kulturavdelingen i Morgenbladet. Han knyttet til seg et bredt spekter av gode skribenter, deriblant mange økofilosofer og antroposofer. Han ble kjent som en erkjennelsessøkende essayist og var en anerkjent litteraturanmelder. Som litterær kritiker tok han leseren med på bevissthetsutvidende reiser i åndshistorien.
Om seg selv skriver han i essayet Hvorfor leser ´vi´ skjønnlitterær prosa? (1997): Jeg har hatt to dominerende interesser i livet: Skjønnlitteratur og antroposofi. Interessen for skjønnlitteratur kom først, og jeg må nok, dessverre, innrømme at jeg har brukt mer av min tid og min trege oppfatningsevne på skjønnlitteratur og litteraturteori enn på antroposofien. I oppveksten kjente jeg ingen som interesserte seg for livssynsproblemer, og ettersom jeg hverken hadde anlegg eller synderlig hang til filosofi, ble skjønnlitterære forfattere og personene i deres verker mine samtalepartnere.
I 1976 giftet han seg med journalisten Ragnhild Slåttelid Bugge, også hun i Morgenbladet. De bosatte seg på Hellvik på Nesodden. Fra et tidligere ekteskap hadde han sønnen Niels Andreas.

Essayist

I mange år forberedte Niels Magnus Bugge en bredt anlagt essaysamling, og etter hans død ble Åndstradisjon som opprør, utgitt på Antropos forlag 2007 hvor blant annet Cato Schiøtz var medredaktør. Boken inneholder litterære essays og kulturkritiske og samfunnskritiske kommentarer, og den tar for seg skjønnlitteratur på generell basis, enkelte forfattere og filosofi og samfunn.

Antroposofien

Helt fra yngre dager var Niels Magnus Bugge forbundet med antroposofien. Han mottok viktige impulser fra litterære enere som Aasmund Brynildsen og Alf Larsen, og han bidro til utgivelsen av Alf Larsens, Utvalgte essays og andre arbeider fra Janus, Spektrum og Farmand. Bugge skrev en rekke artikler i Horisont og i Libra, og han var virksom både innenfor Vidarforlaget og Antropos Forlag. Han oversatte Rudolf Steiners selvbiografi Min Livsvei.
Bugge involverte seg også i Rudolf Steiners tregreningslære og hadde nær kontakt med Erik Dammann og hans arbeid for nytenkning om ressursbruk og fordeling i en tiltakende globalisert verden.

Oversetter

Niels Magnus Bugge har oversatt en rekke bøker, blant annet: 
De skyldløse: roman i elleve fortellinger, Hermann Broch, Solum, 1975,  Tre kvinner og andre fortellinger, Robert Musil, Solum, 1976, Kranselag: en fortelling, August Strindberg, 1979, Min første krets, Olof Lagercrantz, August Strindberg, Olof Lagercrantz, Sykdom, død og dødspleie i Tolstojs forfatterskap, De døendes ensomhet, Oslo 1984, Min livsvei, Rudolf Steiner, Antropos forlag, 1999, Vargskinnet: Guds barmhjertighet, Kerstin Ekman, Aschehoug, 2000, The sea wolf, Jack London, Fono forlag, 2001,  Forblindelsen, Elias Canetti, Solum, 2001, I historiens heksegryte: Litt den tyske forfatteren Ernst Jüngers liv og forfatterskap. Vinduet (1983).
Stjerner i sikte

Annet

Serien avstedskom også oppfølgeren Småstjerner i 1997, også ledet av Teigen.
Korea Institute of Science and Technology

Korea Institute of Science and Technology (KIST) er en nasjonal organisasjon for forskning i Sør-Korea. KIST har bidratt med forskning og utvikling som en del av den sørkoreanske økonomiske utviklingen, særlig på 1970-tallet og 1980-tallet. Organisasjonen har tilsammen 1800 medarbeidere og forskere.
I 1973 etablerte KIST Korea Ocean Research and Development Institute (KORDI). I 1996 etablerte KIST en avdeling i Europa, plassert i Saarbrücken, Tyskland for å arbeide for økt vitenskapelig samarbeid mellom Europa og Sør-Korea. I 2006 etablerte KIST organisasjonen KIST Gangneung Institute for å arbeide med spesialisert industriutvikling i Gangwon-provinsen.
Vingsersjant

Vingsersjant er en grad i det norske Forsvaret.

Historikk i Norge

Vingsersjant var en tidligere militær grad i Luftforsvaret og som tilsvarte oversersjant i Hæren og kvartermester I klasse i Sjøforsvaret. Det var den nesthøyeste sersjantgrad i Norge og befant seg mellom sersjant og stabssersjant. En vingsersjant var som regel en sersjant, ofte med teknisk bakgrunn, med flere års tjenestetid. Distinksjonen var tre vinkler med en vannrett stripe over. Gradene vingsersjant og stabssersjant opphørte 1. juli 1975 og befalet fikk henholdsvis offisersgradene fenrik og løytnant. Hærordningen av 1. januar 1977 gjorde at de eldste av de gamle stabssersjantene fikk kapteins grad.
Coelodon

Utseende

En stor (ca. 50 millimeter), avlang, brunsvart trebukk, kroppen er ujevnt kledt med lys bestøvning. Kjevene (mandiblene) er noe forstørrede, særlig hos hannen. Antennene er omtrent så lange som kroppen hoa hannen, to tredjedeler så lange hos hunnen, ganske tynne. Ponotum er tønneformet og ganske knudrete. Dekkvingene er parallellsidige med avrundede "skuldre". Beina er ikke spesielt lange.

Utbredelse

Arten er kjent fra Sør-Afrika, Namibia og Senegal.
Försvarsunderrättelsedomstolen

Domstolens sammensetning

Försvarsunderrättelsedomstolen består av en leder, en eller to nestledere og to til seks medlemmer. Medlemmene må være svenske statsborgere. Lederen ansettes med fullmakt fra Sveriges regjering som dommer i domstolen. Nestleder(e) og medlemmene utnevnes av regjeringen for fire år.
Regjeringen utnevnte den 19. november 2009 Runar Viksten til dommer og leder i Försvarsunderrättelsedomstolen.

Personvernombud

Et personvernombud skal ivareta enkeltpersoners personvern i saker for Försvarsunderrättelsedomstolen. Ombudet har rett til innsyn i det som fremgår av saken og til å uttale seg.

Förfarandet

Signalspaningsmyndigheten, for tiden Försvarets radioanstalt (FRA), må søke om tillatelse fra Försvarsunderrättelsedomstolen for signalspaning.
Når en begjæring om tillatelse til signalspaning er kommet inn til Försvarsunderrättelsedomstolen, skal domstolen så snart som mulig utnevne et personvernombud i saken og holde et rettsmøte. Ved rettsmøtet skal begjærende myndighet og personvernombudet være til stede. Domstolen kan også beslutte at andre som kan ha opplysninger av betydning for saken, får være til stede under rettsmøtet.
Dersom en saken haster slik at formålet med begjæringen står i alvorlig fare, kan rettsmøte holdes og beslutning fattes uten at et personvernombud har vært til stede eller på annen måte fått uttale seg.
Domstolens avgjørelser kan ikke påkjæres.
HexCon

HexCon er et årlig rollespilltreff som arrangeres av spillklubben Hexagon i Trondheim. Arrangementet er åpent for alle som er interessert i eller driver med brettspill, rollespill, samlekortspill, miniatyrspill eller laiv. HexCon er holdt årlig siden 1984.
Jernpagoden

Jernpagoden (kinesisk: 鐵塔) knyttet til Youguotempelet 佑國寺 i Kaifeng i Henan i Kina er en buddhistisk kinesisk pagode bygd i 1049 under Song-dynastiet (960–1279). Navnet har med pagodens farge å gjøre, den er av murstein, og erstattet en annen pagode av tre på det sted som var brent ned i 1044. Den anses, sammen med Liuhe-, Lingxiao-, Liaodi og Beisipagoden som mesterverker innen Song-arkitekturen.
Tenakel

Tenakel, selve ordet stammer fra det latinske tenaculum som betyr holder. På apoteket var dette navnet på en firkantet treramme (holder) for et klede som bruktes ved siling når et drogeuttrekk skulle skilles fra de faste partiklene.
Væsker og faste stoffer kan adskilles ved dekantering, kolering, filtrering, pressing, sentrifugering eller fordampning av væsken. 
Det enkleste er dekantering. Når partiklene har sunket til bunns, kan væsken helles fra gjennom et silklede. Partiklenes størrelse og vekt, samt væskens viskositet avgjør hvor effektiv dekanteringen blir.
Ved kolering (siling) skilles større partikler fra væsken gjennom et porøst materiale som for eksempel et silklede eller bomull. Den silte væsken (kolaturet) blir ikke alltid helt klar. I mange tilfeller tetter de faste partiklene porene, og prosessen går meget sakte. Silkledet i denne prosessen kan festes til rammeverket denne artikkelen omhandler, tenakel.
Xingning (Nanning)

Xingning (kinesisk: 兴宁区, pinyin: Xīngníng Qū) er et bydistrikt i byprefekturet Nanning i den autonome region Guangxi i Folkerepublikken Kina. Det har et areal på 751 km² og teller ca. 273.000 innbyggere (2004).
Sparta Stadion Het Kasteel

Liv etter OL

Etter OL ble stadion brukt som hjemmebane til fotballklubben Sparta Rotterdam noe den er fortsatt.
Göthe Hedlund

Familie

Göthe Hedlund er far til skøyteløperen Ylva Hedlund som deltok i vinter-OL 1968 og vinter-OL 1972.
Sportsklubben Nationalkameratene

Fotball

A-laget i fotball spiller idag i 5. divisjon, etter å ha rykket ned fra 4. divisjon i 2009 og fra 3. divisjon sesongen før. Laget spilte i de tre første sesongene av Norgesserien (1937–38, 1938–39 og 1939–40), men var sist i 2. divisjon i 1998.
Slovenias kvinnelandslag i håndball

Slovenias kvinnelandslag i håndball  er Slovenias landslag i håndball for kvinner. Beste resultat er åttendeplass i VM 2003.
Jordan under VM i friidrett 2017

Resultater

(q – kvalifisert, NM – intet gyldig resultat, SB – årsbeste)
Tympanon

Tympanon fra gresk: ty'mpanon, tromme, tamburin, fra latin: tympanum er det trekantete feltet i en klassisk tempelgavl.
Alle tre sidene er omgitt av kraftige profiler og ofte finnes det skulptur eller relieff.
Tympanon ble i antikken bare brukt på templer. I romerriket ble det også av og til brukt over inngangen til boligene til personer som hadde viktige statsfunksjoner. Senere brukes tympanon som betegnelse på lignende felt over dører og vinduer. Felt som er begrenset av en bue blir også kalt buefelt eller buegavl. Denne typen ble mye brukt i romansk og gotisk arkitektur. Et annet uttrykk for tympanon er pediment.
Noreena Hertz

Liv og virke

Noreena Hertz er oldebarn av den britiske overrabbiner Joseph H. Hertz (1872–1946). Hun ble født i og vokste opp i London. Da hun var tyve år døde hennes mor, motedesigneren og feministaktivisten Leah Hertz, av kreft.
Hertz gikk på North London Collegiate School, Westminster School, og på University College London, hvor tok sin bachelor-grad.
Hun begynte deretter å studere ved Wharton School of the University of Pennsylvania i USA, hvor hun tok sin MBA før hun fikk en PhD i økonomi ved King's College på University of Cambridge. Hennes doktoravhandling, Russian Business Relationships in the Wake of Reform, ble utgitt i 1996. I 2002 utga hun The Silent Takeover.
Hertz er gift med Danny Cohen, direktør av BBC fjernsyn.
Holtedahlfjella

Holtedahlfjella er et stort fjellparti, om lag 32 kilometer langt og 10 kilometer bredt, med hovedsakelig isfrie topper i Fimbulheimen i Dronning Maud Land, beliggende i Orvinfjella mellom Drygalskifjella i vest og Kurzefjella og Conradfjella i øst.
Fjellpartiet ble oppdaget av den tyske antarktisekspedisjonen 1938–39 under ledelse av Alfred Ritscher som gjennomførte flyfotografering og grov kartlegging av området. Fjellpartiet ble gitt navnet Kurzeberge etter direktøren for marinedivisjonen i det tyske admiralitetet. Detaljert kartlegging ble senere utført av Norsk Polarinstitutt basert på flyfotografier tatt under den norske antarktisekspedisjonen 1956–60. Fjellpartiet ble da gitt det norske navnet Holtedahlfjella etter professor Olaf Holtedahl, kjent norsk geolog som gjennomførte undersøkelser på Sør-Shetlandsøyene og Det antarktiske arkipel i 1927–28.
På tysk og engelsk kalles fjellpartiet hhv. Kurzeberge og Kurze Mountains, mens det norske navnet Kurzefjella betegner det området som på engelsk kalles Gagarin Mountains.
Betania Knarvik

Betania Knarvik er en kristen frikirkelig menighet i Knarvik, i Lindås kommune i Hordaland.  Menigheten er tilsluttet den norske pinsebevegelsen. Betania Knarvik ble stiftet i 1979. 
Menigheten har 177 medlemmer, medregnet tilhørige, det vil si barn av døpte medlemmer.  For ungdom i konfirmasjonsalder tilbyr menigheten den frikirkelige konfirmantundervisningen Tentro. 
Betania Knarvik er medeier i lokalradioen, Radio PR, på Isdalstø.

Misjon

Betania Knarvik er engasjert i misjonsarbeid og støtter norsk pinsemisjons arbeid i Kongo og Thailand.  Menigheten støtter arbeidet til misjonærene Helge Bjørklund, Inger-Johanne og Inge Bjørnevoll, Raili og Stephen Malerna.  I 2007 var menighetens misjonsregnskap på 90 334,- kr.
Francine Baron

Liv og virke

Baron er datter av Dominicas første førsteminister, Frank Baron.
Etter skolegang i hjemlandet reiste Baron til Storbritannia for å studere juss. I 1991 begynte hun studiene ved Holborn School of Law. Hun tok advokateksamen for England og Wales og vendte tilbake til Dominica der hun arbeidet som advokat. I 2005 ble hun president i Dominica Bar Association.
Baron ble attorney general i 2007. Hun var den første kvinne i dette embetet. Som attorney general spilte Baron en sentral rolle i forhandlingene om økonomisk union mellom medlemmene av Organisasjonen for østkaribiske stater. I 2012 ble hun Dominicas høykommissær til Storbritannia.
I 2014 ble Baron utnevnt til senator og ble minister for utenriks- og CARICOM-saker i Roosevelt Skerrits regjering.
Walther PP

Design

Pistolen kom i to utgaver, «Polizei-Pistole» PP (politipistol) og «Polizei-Pistole Kriminal» PPK (kriminalpoliti-pistol) hvor sistnevnte ble introdusert i 1931, og var en kortere versjon beregnet på å bli båret skjult. Forkortelsen blir ofte mistolket for «Polizei-Pistole Kurz», (kort politipistol) på grunn av dette. Begge pistolene har double-action avtrekk, er blowback-operert og har utvendig hane. Det vanligste kaliberet for PP og PPK er 7,65 x 17 mm Browning men de ble også produsert i 9 x 17 mm Browning, 6,35 mm og .22 Long Rifle

Produksjon

Pistolene ble produsert i stort antall under den andre verdenskrig og var populære i Wehrmacht og sivilt. Pistolen konkurrerte hardt mot de lignende pistolene Mauser HSc og Sauer 38H. PP/PPK pistolene ble stemplet med «Waffenfabrik Walther, Zella-Mehlis» frem til 1945.  Etter krigen ble pistolen produsert på lisens i Frankrike av Manurhin ifra 1952 til 1986. Disse ble stemplet  med «Manurhin St. Etienne» eller «Walther Ulm», selv om begge typer ble produsert på Manurhinfabrikken. Pistolene produseres også i USA av Smith & Wesson på lisens. Pistolene har etter andre verdenskrig også blitt kopiert i stor utstrekning.

Trivia

James Bond brukte PPK i noen av filmene side,før han gikk over til Waltee p99. og detektiven Knut Gribb bruker også denne pistolen.
Profil

Historikk

Profil kom ut første gang i 1959. Tidsskriftet sprang ut fra Filologen (som er og var tidsskriftet for Det humanistiske fakultet på Universitetet i Oslo). Jan Erik Vold, Dag Solstad og Espen Haavardsholm overtok redaksjonen i 1966.
Profil var et rent litterært tidsskrift. Det ble da drevet av den såkalte Profil-gjengen, som brukte tidsskriftet til litterære, modernistiske eksperimenter. I tillegg til egne tekster publiserte de intervjuer, artikler om litteraturteori og oversatt litteratur.
Tidsskriftet gikk mer eller mindre i oppløsning utover på 1970-tallet. Mange av forfatterne som var tilknyttet tidsskriftet begynte å skrive sosialrealistiske romaner med en klar politisk agenda, og tidsskriftet mistet sin betydning som en arena for modernistisk utprøvning.
I 1984 kom det postmoderne Profil med Arne Stav og Morten Søby som redaktører. Bruddet med tidligere Profil var totalt: layout, illustrasjoner  og verdier. «Sentralperspektivet er oppløst» og «Politikken er out», konstaterte lederen i TRENDS-nummeret. Med base i Studentersamfundet introduserte det nye Profil Baudrillard og Lyotard. Med Are Eriksen som redaktør fra 1986 ble profilen teoretisk og tverrfaglig. Tidsskriftet endte i 1992 som et fagtidsskrift ved Det humanistiske fakultet på Universitetet i Oslo med Eivind Tjønneland som redaktør.